Bis zua Ibanahm vo da Kuapfoiz 1777 hand de Regimenta oiwei grod noch eanane Regimentschefs gnennd won. D offizeille Nummariarung is ned eigfiad won. D Nummariarung do duad se a da Sysdemadik vom Hans Bleckwenn oriendian. Zua Nummariarung voram neia Regiment is as Grindungsjoa dazuagfiagt. Des soid de Vagleichboakeid a wengal leichta mocha. De Nummariarung nochad foigt de Aufstellungen vom Tessin. Hand a oam Jea mehrane Regimenta grindt won, hod da Tessin a zwoade Ziffa (z. B. "1753/1" = easchts Regiment, wos am Jea 1753 aufgsteid won is) dazua da. Do drauf foingand de Nam vo de Regimentschefs oda vom Kommandeur.